Валери Иванов
Раздяла

chitanka.info

„Толкоз пътища бели,

само пътя към тебе е черен.“

Г. Джагаров

И започва всичко отново.

Две протегнати длани —

острие на кинжал,

две жестоки очи от олово.

Това съхрани любовта ни.

И дъждът, заръмял…

Аз потеглям с две луни през нощта

и не знам дали ще се спра,

и дали ще почина дори…

И дъждът, заръмял…

А прииждат дни и недели, години…

Дъжд вали и нехае,

че сме мокри до кости почти.

Знам, че черният път ме очаква,

но към тебе бях тръгнал по бял!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.